Základná škola s materskou školou, Krásna Lúka 142, 08273

**Organizácia a podmienky výchovy a vzdelávania od 1.6.2020**

Tento dokument bol prerokovaný na Pracovnej porade dňa: 29.05.2020 z dôvodu otvárania základných škôl a školských klubov detí a v súlade s aktuálnymi hygienicko – epidemiologickými nariadeniami.

Postupné otvorenie základných škôl a školských klubov detí bude významným krokom:

• k znovuobnoveniu získaných návykov žiakov vo vzťahu ku vzdelávaniu, obnoveniu prirodzeného socializačného prežívania žiakov v rovesníckych skupinách spred obdobia mimoriadneho prerušenia prevádzky kvôli prevencii nákazy COVID-19,

• k oživeniu ekonomiky prostredníctvom možnosti zákonných zástupcov nastúpiť do práce,

• k zníženiu zaťaženia zákonných zástupcov,

• k odbremeneniu veľkej časti učiteľov, ktorí museli realizovať vyučovanie za špecifických a neštandardných podmienok.

Tento dokument rešpektuje opatrenia a rozhodnutia relevantných úradov účinných od 1. júna 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR. Ministerstvo umožňuje zriaďovateľom od 1. 6. 2020 otvorenie:

• základných škôl na účel výchovy a vzdelávania žiakov nultého ročníka, prvého až piateho ročníka

• školských klubov detí.

Vzhľadom na naše miestne, personálne, materiálne, priestorové možnosti sa Základná škola s materskou školou, Krásna Lúka 142 a jej školské zariadenia školy – MŠ, ŠKD a ŠJ otvoria a v nasledovnom režime:

**Časový harmonogram jednotlivých prevádzok školy**

|  |  |  |  |
| --- | --- | --- | --- |
| **Úsek** | **Prevádzka**  **od – do** | **Čas vyhradený na príchod** | **Čas vyhradený na vyzdvihnutie dieťaťa** |
| **MŠ** | 07.00 hod. – 16.00 hod. | 7.00 hod. – 08.00 hod. | 15.15 – 15.45 hod. |
| **ZŠ** | Podľa aktuálneho rozvrhu | 7.30 hod. – 08.00 hod. | Podľa rozvrhu žiaci odchádzajú samostatne domov. Rodičia ich môžu čakať pred bránou školy. |
| **ŠKD** | Od 10.30 – 15.30 hod. | Podľa aktuálneho rozvrhu | Zákonný zástupca, alebo poverená osoba  **prezvoní na mobil. číslo**  **0918 472797 p. vychovávateľke**, čím dá signál, že je pred bránou školy.  P. vychovávateľka odovzdá dieťa. |

Z dôvodu nízkeho počtu detí a žiakov navštevujúcich ZŠ s MŠ Krásna Lúka 142 nebolo potrebné určovať kritériá prednostného umiestnenia detí a žiakov do školy.

Riaditeľka školy rozdelila žiakov a detí na nasledujúce skupiny:

**Materskú školu** bude navštevovať **12 detí**, čo je v súlade s rozhodnutím ministra.

**Školský klub detí** bude navštevovať **10 detí**, čo je taktiež v súlade s rozhodnutím ministra.

**Základnú školu** bude navštevovať **27 žiakov, čo je 100% účasť žiakov školy**. Budú rozdelení na 2 skupiny a to nasledovne:

1. skupina 1. a 2. roč. – 5 + 6 = 11 žiakov (počet žiakov je v skupine je v súlade s rozhodnutím ministra)

2. skupina 3. a 4. roč. – 5 + 11 = 16 žiakov

V domácom prostredí v dištančnom vzdelávaní nebude pokračovať ani jeden žiak.

Prevádzka bude zabezpečená tak, aby zákonní zástupcovia žiaka mohli žiaka odovzdať do školy a školského klubu detí pred začiatkom svojej pracovnej doby a prebrať žiaka po jej skončení. Zriaďovateľ školy rozhodol o dĺžke prevádzky školy a školského klubu detí v závislosti od personálnych, materiálnych a priestorových možností s rešpektovaním počtu žiakov v skupine, ktorý je v súlade s uvedeným rozhodnutím ministra, t. j. najviac 20 žiakov.

**Základné pravidlá:**

• Vytvorená skupina sa nebude meniť, aj keď počet žiakov klesne, nebude dochádzať k migrácií žiakov medzi jednotlivými skupinami. Riaditeľ zváži v prípade nízkych počtov žiakov zmenu skupiny. Odporúčame, aby k zmene prišlo až v nasledujúcom týždni po dosiahnutí nízkeho počtu žiakov (napr. skupina č. 1 sa v stredu zmenší na 7 žiakov, skupina č. 2 na 5 žiakov, v pondelok - nasledujúci týždeň sa tieto skupiny spoja).

• Metódy a obsah vzdelávacích a záujmových činností je nevyhnutné prispôsobiť zloženiu konkrétnej skupiny, vzhľadom na vek žiakov a úroveň ich vedomostí, znalostí a zručností.

• Obsah a formu všetkých vzdelávacích a záujmových činností je nutné voliť tak, aby boli zaistené hygienicko – epidemiologické opatrenia.

• Pedagogickí zamestnanci školy v súlade s aktuálnymi hygienicko – epidemiologickými nariadeniami a podľa svojho uváženia a možností **zabezpečia rozstupy medzi žiakmi pri výchovno – vzdelávacom procese.**

• Nástup do školy bude nasledovný:

ZŠ: od 7:30 hod do 8:00 hod v 2 min. intervaloch

MŠ: od 07.00 hod. do 08.00 hod.

**Zriaďovateľ**

• **Určí spôsob a termín na prejavenie záujmu** zákonného zástupcu žiaka o umiestnenie žiaka do školy a školského klubu detí. V spolupráci s riaditeľom školy urobí medzi rodičmi prieskum záujmu o návštevu základnej školy a školského klubu detí. ZŠ s MŠ Krásna Lúka si určila termín prejavenia záujmu o umiestnenia žiaka do MŠ, ZŠ, ŠKD do 22.5.2020 a to formou elektronickou formou komunikácie (facebook, SMS, mail)

• Vydá pokyn riaditeľom základných škôl na zabezpečenie **dôkladného čistenia priestorov** základnej školy a školského klubu detí a **dezinfekcie priestorov, pred otvorením** po mimoriadnom prerušení prevádzky základnej školy a školského klubu detí, kvôli prevencii nákazy COVID-19.

• Zabezpečí prevádzku základnej školy a školského klubu detí vo svojej pôsobnosti maximálne na deväť hodín denne s maximálnym počtom 20 žiakov v jednej skupine. **Prevádzka ZŠ a ŠKD bude trvať do 15.30 hod. čo je spolu 8 hodín.**

• V spolupráci s riaditeľom základnej školy pre všetkých zamestnancov základnej školy a školského klubu detí a ich prevádzku **zabezpečí dostatok dezinfekčných prostriedkov pre osobnú hygienu a dezinfekciu**, ako aj **osobné ochranné prostriedky**. Pre prevádzku základnej školy a školského klubu detí zabezpečí primerané množstvo **bezdotykových teplomerov a zásobníkov na papierové utierky do umyvární vrátane papierových utierok.**

• V spolupráci s riaditeľom základnej školy a zamestnancami základnej školy a školského klubu detí zrealizuje prípravu povolenia prevádzky k určenému termínu, vrátane činností súvisiacich so stravovaním. Vedúca ŠJ pripraví dodatok k Prevádzkovému poriadku.

- **Stravovanie žiakov** ZŠ bude prebiehať v 2 upravených miestnostiach ( školská jedáleň a šk. knižnica), ktoré budú upravený v súlade s hygienickými požiadavkami. Stravovanie bude zabezpečované podľa rozpisu a to nasledovne:

**Režim stravovania v ŠJ – výdaj stravy**

10.30 – 11.00 hod. –dôchodcovia

11.00 – 12.00 hod. – žiaci ZŠ (1. skupina)

12.00 – 12.30 hod. - deti MŠ

12.30 – 13.00 hod. – žiaci ZŠ (2. skupina)

• V prípade podozrenia na ochorenie COVID – 19 v ZŠ s MŠ Krásna Lúka 142, bezodkladne rieši vzniknutú situáciu s miestne príslušným RÚVZ, zamestnancami základnej školy, školského klubu detí a zákonnými zástupcami.

**Riaditeľ**

• Vydá pokyny, upravujúce podmienky ZŠ s MŠ Krásna Lúka na obdobie do konca školského roku 2019/2020 vo veciach: prevádzky a vnútorného režimu základnej školy, materskej školy, školského klubu detí a ŠJ do konca školského roku 2019/2020 na zaistenie bezpečnosti a ochrany zdravia žiakov.

**MATERSKÁ ŠKOLA**

**Prevádzka v MŠ: od 07.00 – 16.00 hod.**

**Čas vyhradený na príchod** detí do budovy od 7.00 – 08.00 hod. (rodič ráno informuje p. uč. cez okienko v šatni, že dieťa je pripravené na odovzdanie. Dieťa vstúpi do priestorov umyvárne, kde si spolu s p. uč. umyje ruky a spoločne vstupujú do priestorov herne. Rodič nevstupuje do umyvárne ani do herne. Každé ráno rodič vypíše záznam na skrinke, svojim vlastným perom.

**Spôsob odchodu** detí domov: do budovy zákonní zástupcovia vstupujú na pokyn zamestnanca školy s prekrytím horných dýchacích ciest. Zabezpečia osobnú hygienu a dezinfekciu. V šatni sa dlho nezdržiavajú a dieťa privolajú cez okienko v šatni.

**Pomôcky:** papuče, náhradné oblečenie, 2 rúška, pyžamo

**ŠKOLSKÝ KLUB DETÍ**

**Prevádzka podľa rozvrhu denne od 10.30 – 15.30 hod.**

Spôsob odchádzania detí domov: Zákonný zástupca alebo niekto, kto býva v jednej domácnosti s dieťaťom zazvoní na mobil p. vychovávateľke a ona vyšle dieťaťa ku vchodu školy s doprovodom zamestnanca školy.

**Pomôcky:** žiadne

**ZÁKLADNÁ ŠKOLA**

**Čas vyhradený na príchod žiakov: 7.30 hod. – 08.00 hod. (v tomto čase žiaci prichádzajú do školy, po tomto čase sa škole uzamkne)**

Žiaci prichádzajú v sprievode zákonných zástupcov, ktorí nevstupujú do budovy školy. Pred vstupom do budovy žiaci rešpektujú pokyny zamestnanca školy.

1. meranie telesnej teploty, 2. dezinfekcia rúk 3. šatňa (prezutie a odloženia šatstva)

Predpokladaný odchod žiakov – závisí od rozvrhu a rýchlosti stravovania žiakov

**Pomôcky:** prezuvky, 2 rúška (1 náhradné zabalené vo vrecúšku v taške), pomôcky a knihy podľa rozvrhu na daný deň

• Pri prvom nástupe do práce všetci zamestnanci základnej školy a školského klubu detí vyplnia dotazník o zdravotnom stave pred návratom do zamestnania (príloha č. 1).

• Na základe stavu, ktorý bol zistený na základe prieskumu medzi zákonnými zástupcami žiakov, zabezpečí v súčinnosti so zriaďovateľom plynulú prevádzku základnej školy a školského klubu detí, ak zriaďovateľ rozhodne o ich otvorení.

• Po dohode so zákonnými zástupcami zabezpečí, aby žiaci, s cieľom ochrany pred komunitným šírením ochorenia COVID – 19 v základnej škole, prichádzali a odchádzali len s osobami, ktoré so žiakom žijú v spoločnej domácnosti.

• Zabezpečí každodenný ranný zdravotný filter, ranné meranie teploty žiakov každej skupiny pedagogickým zamestnancom alebo iným povereným zamestnancom bezdotykovým teplomerom pri vstupe do základnej školy.

Personálne zabezpečenie prevádzky základnej školy

• Výchovno-vzdelávaciu činnosť zabezpečujú pedagogickí zamestnanci a odborní zamestnanci, ktorí nepatria do rizikovej skupiny z hľadiska ohrozenia ochorením COVID – 19.

• Ostatné činnosti v škole (najmä upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID – 19.

• K rizikovým skupinám patria: a. tehotné ženy, b. osoby staršie ako 60 rokov, c. osoby s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficientným syndrómom).

• V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.

**Zákonný zástupca**

• Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).

• Zabezpečí pre svoje dieťa každý deň dve rúška a papierové jednorazové vreckovky.

• Dodržiava pokyny riaditeľa školy, ktoré upravujú podmienky prevádzky konkrétnej základnej školy do konca školského roku 2019/2020.

• Predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 2).

• V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Organizácia výchovno – vzdelávacieho procesu**

Dobrovoľná účasť žiakov na vyučovaní v základnej škole resp. nemožnosť zúčastňovať sa vyučovania v základnej škole z dôvodu naplnenia kapacity, neumožňuje základnej škole pokračovať vo vzdelávaní podľa školského vzdelávacieho programu. Organizácia a štruktúra vyučovania (úprava rozvrhu, úprava vnútorného časového členenia vyučovacieho dňa) bude nasledovná:

**Rozvrh hodín na JÚN 2020**

|  |  |  |  |  |  |  |
| --- | --- | --- | --- | --- | --- | --- |
| **1./2. roč.**  **3./4. roč.** | **1.**  **7.55 – 8.40** | **2.**  **8.50 – 9.35** | **3.**  **9.50 – 10.35** | **4.**  **11.00-11.35 hod.** | **5.**  **11.45-12.30** | **Pozn.**  **Obed od 11.00 hod. (striedanie skupín)**  **ŠKD do 15.30 hod.** |
| **Pondelok** | MAT/MAT  MAT/MAT | SJL/SJL  SJL/SJL | SJL/SJL  SJL/SJL | Obed/ **ŠKD**  PDA/PDA | Obed/ **ŠKD**    **ŠKD/ŠKD** | Kto sa naobeduje, postupne odchádza domov, alebo do ŠKD. |
| **Utorok** | MAT/MAT  ANJ/ANJ | SJL/SJL    ANJ/ANJ | SJL/SJL  ANJ/ANJ | **- / obed po skupinách potom ŠKD** | **- / obed po skupinách potom ŠKD** |  |
| VYV/VYV | **- / obed po skupinách potom ŠKD** |
| **Streda** | SJL/SJL  MAT/MAT | MAT/MAT  MAT/MAT | SJL/SJL  SJL/SJL | PVO/PVO | **- / obed po skupinách potom ŠKD** |  |
| **ŠKD /obed** | **- / obed po skupinách potom ŠKD** |
| **Štvrtok** | SJL/SJL  SJL/SJL | MAT/MAT  SJL/SJL | SJL/SJL  MAT/MAT | Obed/**ŠKD**  MAT/MAT | **ŠKD /ŠKD (obed po skupinách)**    **obed**/**ŠKD - obed** |  |
| **Piatok** | MAT/MAT  MAT/MAT | SJL/SJL  SJL/SJL | SJL/SJL  SJL - Č/SJL- Č | obed M. / Bakoňová    PVC/PVC | **obed**/**ŠKD - obed** |  |
| Vyučujúci: Mgr M. Bakoňová počas čakania na obed môžu byť žiaci tráviť aj na šk. dvore a hrať didaktické hry, H. Kormošová,  Mgr. J. Slamená, Mgr. Erika Kohanová spolu s Mgr. M. Bakoňovou si vymieňajú žiakov obed a dvor, trieda | | | | | | |

Obsah a forma vzdelávania bude rešpektovať momentálnu situáciu a pedagógovia budú vhodnými spôsobmi prezentovať učivo zážitkovým učením, integrovaným tematickým vyučovaním ako aj formou blokového vyučovania. Ak bude možné, prevažnú časť budú tráviť so žiakmi vonku na čerstvom vzduchu, na školskom dvore. Rozvoj vedomostí, zručností a kompetencií žiakov bude prebiehať hravou formou rôznymi didaktickými hrami. Pedagogickí zamestnanci budú pristupovať kreatívne pri koncipovaní obsahu a foriem vzdelávania spôsobom, ktorý je pre žiakov príťažlivý v súlade so základnými právami detí a žiakov.

**Zápisy do triednej knihy počas mesiaca jún 2020 budú realizované na základe odporúčaní ministra.**

Podľa platného usmernenia k obsahu a organizácii vzdelávania žiakov základných škôl počas mimoriadneho prerušenia školského vyučovania v školách v školskom roku 2019/2020 sa písomné a ústne skúšanie nerealizuje najmenej tri týždne „od nástupu žiakov do školy“. Vzhľadom na charakter výchovno – vzdelávacieho procesu, ktorý budú školy uskutočňovať, odporúčame, aby sa písomné a ústne skúšanie nerealizovalo do konca školského roku 2019/2020.

Ministerstvo odporúča zriaďovateľom v spolupráci s riaditeľmi škôl, aby do výchovno – vzdelávacieho procesu zapojili svojich zamestnancov nasledovne:

• Všetci pedagogickí zamestnanci ZŠ s MŠ Krásna Lúka budú vykonávať prácu na pracovisku. V prípade, ak by bolo nutné zabezpečiť dištančné vzdelávanie, riaditeľ školy sprostredkuje vzdelávanie žiakom dištančne.

* Zamestnanci, ktorí sú v rizikovej skupine budú vykonávať prácu na pracovisku na vlastné riziko a vlastnú žiadosť. Potvrdili to aj v dotazníku.

• Základná škola, podľa svojich technických možností, **môže sprostredkovať žiakom s prístupom na internet live vysielanie** vzdelávacích činností, uskutočňujúcich sa priamo v škole. Žiakom, ktorí nemajú prístup na internet a nebudú v škole, sprostredkuje škola distančné vzdelávanie doterajším spôsobom v rámci svojich možností tak, aby nepreťažovala tých zamestnancov, ktorí sa venujú prezenčnej forme výchovy a vzdelávania v základnej škole.

• Základná škola do konca školského roku **neorganizuje žiadne spoločné akcie** – besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb; v nevyhnutnom prípade realizuje podujatie len na úrovni skupiny a bez prítomnosti rodičov a iných osôb, nepracujúcich v škole. Základná škola neorganizuje školy v prírode a viacdňové školské výlety. Opatrenia školy kvôli prevencii nákazy COVID-19

• Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ.

* **Sprevádzajúce osoby sa vo vnútorných priestoroch školy nepohybujú.**

• Odporúčame **minimalizovanie zhromažďovania osôb pred základnou školou**. Základná škola si zabezpečí organizáciu pohybu osôb pred svojimi vnútornými a vonkajšími priestormi, tak aby sa minimalizoval kontakt medzi osobami. Zabezpečí školníčka.

• Základná škola v spolupráci so zriaďovateľom zabezpečí každodenný **ranný zdravotný filter, ranné meranie teploty žiakov** každej skupiny a **dezinfekciu rúk všetkých osôb pri vstupe do budovy**, a to dezinfekčným prostriedkom vhodne umiestneným.

• Zákonný zástupca predkladá pri prvom nástupe žiaka do základnej školy, alebo po každom prerušení dochádzky v trvaní viac ako tri dni **písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie** (príloha č. 2).

• Žiak si do školskej tašky **odloží rezervné rúško** (pre prípad znečistenia svojho používaného rúška).

• Žiak si odchádza **umyť ruky** bežným spôsobom, ktorý je v súlade s aktuálnymi hygienicko – epidemiologickými nariadeniami.

• **Žiak nosí rúško všade** vo vnútorných priestoroch základnej školy**, okrem svojej skupiny** v interných a externých priestoroch školy, **kde prebieha výchovno - vzdelávací proces.**

• **Nepedagogický zamestnanec školy nosí rúško alebo ochranný štít. Pedagogický zamestnanec má odporučené nosiť rúško alebo ochranný štít pri výkone výchovno-vzdelávacieho procesu.**

• V miestnosti, v ktorej sa zdržuje skupina, je zabezpečené **časté a intenzívne vetranie**.

• Odporúčame organizovať **aktivity tak, aby bolo možné väčšiu časť dňa tráviť vonku** či už v areáli školy, alebo mimo neho podľa podmienok školy. V externom prostredí odporúčame vykonávať aj telesno-výchovne aktivity, nie vo vnútornom prostredí telocvične.

• Základná škola opakovane **upozorňuje žiakov na dodržiavania hygienických pravidiel pri kašľaní a kýchaní.**

• **Presuny skupín žiakov**, pohyb po chodbách, návštevu toaliet či spoločných priestorov je nutné organizovať tak, **aby boli minimalizované kontakty** **ako medzi skupinami**, tak jednotlivcami, vrátane zamestnancov školy.

• Podľa miestnych podmienok sa **skupiny žiakov vonku intervalovo striedajú** alebo je určený pre jednotlivé skupiny oddelený priestor.

• **Rukavice** pre bežné činnosti nie sú nutné, potrebné sú **napr. pri príprave jedla, likvidácii odpadov, dezinfekcii atď.**

• Toalety musia byť vybavené **mydlom v dávkovači a jednorazovými papierovými utierkami** (obrúskami) pre bezpečné osušenie rúk. Odporúčame nepoužívať textilné uteráky a vzduchové sušiče rúk.

• Odporúčame nepoužívať klimatizačné zariadenia a ventilátory.

• Upratovanie a **dezinfekcia toaliet prebieha minimálne dvakrát denne** a podľa potreby. **(evidencia)**

• Upratovací personál musí **byť informovaný a poučený o sprísnených podmienkach upratovania** a o potrebe priebežného čistenia a dezinfekcie dotykových plôch, ostatných povrchov a predmetov. (Pracovná porada – 29.5.2020)

• Dôkladné **čistenie všetkých miestností,** v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať **najmenej raz denne.**

• **Dezinfekcia dotykových plôch,** ostatných povrchov alebo predmetov, ktoré používa zvlášť veľký počet ľudí, musí byť vykonávaná **minimálne dvakrát denne** a podľa potreby (napr. kľučky dverí).

Upratovačka + poverený zamestnanec školy (riaditeľka školy)

• Odporúčame zabezpečiť smetné koše tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

**Stravovanie**

• Podľa miestnych podmienok, počtu žiakov a personálu je možné zabezpečovať školské stravovanie v bežnej podobe. Pre externých stravníkov musí mať školská jedáleň, resp. výdajná školská jedáleň, zriadené výdajné okienko tak, aby sa eliminoval kontakt s internými stravníkmi. **Výdajné okienko bude z knižnice.**

• Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.

V našom prípade **od 10.30 – 13.00 hod.**

• V prípade, ak je to možné, odporúčame stravovanie v miestnosti, kde sa skupina zdržuje počas dňa.

• V prípade stravovania v jedálni základnej školy odporúčame stravovanie tak, aby sa skupiny žiakov nepremiešavali. **(viď: Režim stravovania)**

• Stravu vydáva personál spolu s čistým príborom.

* Žiaci si sami jedlo a pitie nedokladajú a neberú si ani príbory. **Príbory žiaci dostávajú hygienicky zabalené v servítke pri vstupe do školskej jedálne.**
* Pri príprave jedál a pri vydávaní jedál je nutné dodržiavať bežné hygienické pravidlá. **Polievku dávkuje zamestnanec, ktorý má dozor v jedálni.**

**Pri podozrení na ochorenie**

• **Nikto s príznakmi infekcie dýchacích ciest**, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie vstúpiť do priestorov základnej školy.**

• Ak žiak v priebehu dňa vykazuje niektorý z možných príznakov COVID-19, je nutné **umiestniť ho do samostatnej miestnosti a kontaktovať zákonných zástupcov**, ktorí ho bezodkladne vyzdvihnú. O podozrení na nákazu COVID – 19 základná škola informuje príslušný RÚVZ tak, ako je to v prípade iných infekčných ochorení.

• **Ak sa u zamestnanca** základnej školy, materskej školy, alebo školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom **informuje riaditeľa školy a opustí školu v najkratšom možnom čase s použitím rúška.**

**V prípade potvrdenia ochorenia**

• **Základná škola postupuje podľa usmernenia miestneho príslušného RÚVZ**. Tento dokument sa vzťahuje na základné prevádzkové podmienky ZŠ s MŠ Krásna Lúka 142, 08273 po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

V Krásnej Lúke, 29.05.2020 .............................................

Vypracovala: Mgr. Helena Kormošová